## El Consell autoritza la pròrroga del conveni amb l’Ajuntament de Gandia per a la construcció del pavelló polivalent del municipi

*** L’acord permetrà prorrogar dos anys l’execució de l’actuació per a la qual la Generalitat té previst aportar 3,2 milions**

El Consell ha autoritzat la pròrroga i modificació del conveni subscrit entre la Generalitat i l’Ajuntament de Gandia, per a la construcció del pavelló polivalent del municipi.

La modificació ha sigut sol·licitada per la corporació municipal a fi de prorrogar la vigència del conveni per un termini de dos anys, fins al 31 de desembre de 2027, alhora que es modifica la distribució de les anualitats.

D’esta manera, els 3,2 milions d’euros que la Generalitat destinarà a l’Ajuntament de Gandia a través d’este conveni es distribuïxen de la manera següent: 60.000 euros per a 2025, 2.284.022 euros per a l’exercici 2026 i 690.000 euros per a 2027.

Cal recordar que el conveni es va firmar en 2021 per a la instrumentació d’una subvenció nominativa a l’Ajuntament de Gandia per a l’execució del centre multiusos. No obstant això, diverses causes justificades i inconvenients materials sobrevinguts han impedit el compliment dels terminis de l’acord.

Fecha: 12/12/2025